Rikicin sabbin masarautu: Yadda ta kaya a kotu a tsakanin dattijan Kano da Ganduje a ranar Litinin ▷ Legit.ng
29 days ago 15284 views by Naziru Dalha Taura
A yau Litinin ne wata babbar kotun jihar Kano ta tsayar da ranar 27 ga watan Fabrairu domin ci gaba da sauraron karar da dattijan jihar Kano suka shigar ta neman a dakatar da sabuwar dokar kirkirar sabbin masarautu guda hudu a Kano.
Yayin zaman kotun, babban lauya A. B. Mahmoud, SAN, ya sanar da cewa an shigar da karar ne domin neman kotu ta bayar da umarnin dakatar da aiwatar da sauran kunshin sabbin dokokin masarautu da gwamnatin jihar ta kirkira.
Alhaji Bashir Usman Tofa
Lauyan dake kare wadanda kara kuma babban lauyan gwamnatin jihar Kano, Ibrahim Mukhtar, ya fada wa kotun cewa akwai bukatar karin lokaci kafin a fara sauraron karar saboda wasu daga cikin wadanda ake kara basu samu sanarwa ba sai da safiyar yau (Litinin), a saboda haka suna bukatar lokaci domin nazartar takardun karar da suka karba.
DUBA WANNAN: 'Ra'yinka bai dameni ba' - Buhari ya mayar wa da TY Danjuma martani
Lauoyi Yahaya Abdullahi da Ma'aruf Kasim dake kare kare dattijan Bichi da masarautar Rano sun bukaci a shigar da sunayensu a cikin wadanda ake kara domin sune zasu cigaba da wakiltar masarautar Bichi da Rano.
Jastis Nura Sagir ya ce kotun zata yi mahawara a kan bukatar da lauyoyin suka gabatar a zamanta na ranar 19 ga watan Maris.
Kazalika, ya daga ci gaba da sauraron karar da dattijan suka shigar zuwa ranar 27 ga watan Fabrairu, 2020.
11 minutes ago 250 views